രോഹിത് പേടിച്ചത് തന്നെ സംഭവിച്ചു, അഞ്ച് കിരീടം നേടിയവരെ ബഹുമാനിക്കാന് മറന്ന് കെ.കെ.ആര് ഐ.പി.എല്ലില് ഇന്നലെ നടന്ന മത്സരത്തില് നിലവിലെ ചാമ്ബ്യന്മാരായ മുംബൈ ഇന്ത്യന്സിനെ ഏഴ് വിക്കറ്റിന് കൊല്ക്കത്ത പരാജയപ്പെടുത്തിരുന്നു. കരുത്തരായ മുംബൈയോട് ഒരു അനുകമ്ബയുമില്ലാത്ത പ്രകടനമാണ് കൊല്ക്കത്ത കാഴ്ചവെച്ചത്. തീര്ത്തും ഏകപക്ഷീയമായ വിജയം. എന്നാല് മുംബൈ നായകന് രോഹിത് ശര്മ്മ കൊല്ക്കത്തയുടെ ഈ കളി നേരത്തെ പ്രതീക്ഷിച്ചിരുന്നു. മത്സരത്തിന് മുമ്ബ് കൊല്ക്കത്തയെ നേരിടാന് ഇറങ്ങുന്നത് ഏറെ ജാഗ്രതയോടെയാണെന്ന് രോഹിത് പറഞ്ഞിരുന്നു. കൊല്ക്കത്തയ്ക്കെതിരായി മികച്ച റെക്കോഡ് ഉണ്ടായിട്ടും രോഹിത് അങ്ങനെ പറഞ്ഞതിന് പിന്നിലെ കാരണം കെകെആറിന്റെ മാസ്മരിക തിരിച്ചുവരവാണ്. കരുത്തരായ ആര്സിബിയെ നിഷ്കരുണം തകര്ത്ത കെകെആറിന് തങ്ങളേയും വീഴ്ത്താനാകുമെന്ന് രോഹിത് മനസിലാക്കിയിരിക്കാം. എന്തായാലും ഫലവും അങ്ങനെ തന്നെയായി. റെക്കോഡുകള് തുണച്ചേക്കില്ല കൊല്ക്കത്തയെ നേരിടുക ഏറെ കരുതലോടെ എന്ന് രോഹിത് അബുദാബിയില് നടന്ന അങ്കത്തില് മുംബൈയെ ഏഴ് വിക്കറ്റിന് നൈറ്റ് റൈഡേഴ്സ് പരാജയപ്പെടുത്തിയത്. ആദ്യം ബാറ്റ് ചെയ്ത മുംബൈ 6ന് 155 എന്ന സ്കോര് മുന്നില്വെച്ചു. ചേസ് ചെയ്ത കൊല്ക്കത്ത 15.1 ഓവറില് മൂന്ന് വിക്കറ്റ് നഷ്ടത്തില് 159 റണ്സെടുത്ത് വിജയം പിടിച്ചു.